CELEX: 62011FN0089
Language: el
Date: 2011-09-18 00:00:00
Title: Υπόθεση F-89/11: Προσφυγή-αγωγή της 18ης Σεπτεμβρίου 2011 — ΖΖ κατά Επιτροπής των Περιφερειών

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/45
            
         Προσφυγή-αγωγή της 18ης Σεπτεμβρίου 2011 — ΖΖ κατά Επιτροπής των Περιφερειών
   (Υπόθεση F-89/11)
   2011/C 347/85
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: N. Lhoëst, δικηγόρος)
   
      Καθής-εναγόμενη: Επιτροπή των Περιφερειών
   
      Αντικείμενο και περιγραφή της διαφοράς
   
   Η ακύρωση της αποφάσεως της Επιτροπής των Περιφερειών με την οποία απορρίφθηκε η αίτηση του προσφεύγοντος-ενάγοντος βάσει του άρθρου 90, παράγραφος 1, του Κανονισμού Υπηρεσιακής Κατάστασης, με αντικείμενο την καταβολή αποζημιώσεως για την αποκατάσταση της υλικής ζημίας και την ικανοποίηση της ηθικής βλάβης που αυτός υποστηρίζει ότι υπέστη στο πλαίσιο διοικητικής και πειθαρχικής διαδικασίας.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής των Περιφερειών αριθ. 0352/2010 της 12ης Νοεμβρίου 2010, με την οποία απορρίφθηκε η αίτησή του, που υποβλήθηκε στις 14 Ιουλίου 2010 βάσει του άρθρου 90, παράγραφος l, του ΚΥΚ με αντικείμενο την καταβολή αποζημιώσεως για την αποκατάσταση της υλικής ζημίας και την ικανοποίηση της ηθικής βλάβης που αυτός υπέστη στο πλαίσιο διοικητικής και πειθαρχικής διαδικασίας·
            
         
               —
            
            
               εφόσον κρίνεται αναγκαίο, να ακυρώσει τη ρητή απόφαση της Επιτροπής των Περιφερειών της 31ης Μαΐου 2011, με την οποία απορρίφθηκε η ένσταση που ο προσφεύγων υπέβαλε βάσει του άρθρου 90, παράγραφος 2, του Κανονισμού Υπηρεσιακής Κατάστασης στις 10 Φεβρουαρίου 2011·
            
         
               —
            
            
               να υποχρεώσει την Επιτροπή των περιφερειών να καταβάλει στον προσφεύγοντα ποσό 15 000 ευρώ για την ικανοποίηση της ηθικής βλάβης που αυτός υπέστη λόγω της υπερβολικής διάρκειας της διοικητικής και πειθαρχικής διαδικασίας που κινήθηκε σε βάρος του·
            
         
               —
            
            
               να υποχρεώσει την Επιτροπή των Περιφερειών να καταβάλει στον προσφεύγοντα ποσό 15 000 για την ικανοποίηση της ηθικής βλάβης που αυτός υπέστη λόγω των σφαλμάτων και των παραλείψεων της Επιτροπής των Περιφερειών κατά την εξέλιξη της διοικητικής και πειθαρχικής διαδικασίας·
            
         
               —
            
            
               να υποχρεώσει την Επιτροπή των Περιφερειών να καταβάλει στον προσφεύγοντα ποσό 41 888,68 ευρώ ως αποζημίωση για την αποκατάσταση της υλικής ζημίας που αυτός υπέστη λόγω της αναγκαστικής και πρόωρης συνταξιοδοτήσεώς του·
            
         
               —
            
            
               να υποχρεώσει την Επιτροπή των Περιφερειών να καταβάλει τόκους υπερημερίας επί των προαναφερθέντων ποσών με βάση το επιτόκιο της Ευρωπαϊκής Κεντρικής Τράπεζας, προσαυξημένο κατά δύο ποσοστιαίες μονάδες·
            
         
               —
            
            
               να καταδικάσει την Επιτροπή των Περιφερειών στα δικαστικά έξοδα.